b'\n_START_ARTICLE_\nSten Broman\n_START_SECTION_\nBakgrunn\n_START_PARAGRAPH_\nSten Broman var s\xc3\xb8nn til professor i anatomi og embryologi Ivar Broman og hans hustru Dagmar Berlin (1880\xe2\x80\x931973)._NEWLINE_Etter en fil. kand. i musikk- og kunsthistorie i Lund i 1925 studerte Broman middelalderens musikkhistorie i Sveits og Tyskland. Han konsentrerte seg om den klassiske musikken og spilte selv bratsj. Han var ogs\xc3\xa5 musikkanmelder i Sydsvenska Dagbladet fra 1923\xe2\x80\x931967. I 1927 tok han licentiatexamen i Lund men lyktes ikke i \xc3\xa5 ta doktorgrad.\n_START_SECTION_\nKarriere\n_START_PARAGRAPH_\nMest kjent ble han som den karismatiske programlederen for TV-programmet Kontrapunkt som gikk fra 1964\xe2\x80\x931980. Sp\xc3\xb8rsm\xc3\xa5l om Bromans egen favoritt Bach gikk bra, mens han helt overs\xc3\xa5 komponister han ikke verdsatte, som for eksempel Telemann._NEWLINE_Broman var ogs\xc3\xa5 kjent for sine spesialsydde dresser (som han designet selv) og fargeglade slips. Det ble ogs\xc3\xa5 sagt at han hatet trekkspill. _NEWLINE_Broman likte avantgardistisk kammermusikk og var medlem i Internationella S\xc3\xa4llskapet f\xc3\xb6r Nutida Musik (ISCM) som han var med p\xc3\xa5 \xc3\xa5 etablere i 1923. Han komponerte selv en del kammermusikk. P\xc3\xa5 1960- og 70-tallet skrev han ogs\xc3\xa5 ni symfonier. Til hans mer lettilgjengelige verk h\xc3\xb8rer filmmusikk, blant annet til filmen Ett sv\xc3\xa5rsk\xc3\xb6tt pastorat (1958)._NEWLINE_Fra 1949 til 1952 var han gift med Eivor Engelbrektsson._NEWLINE_Broman ligger begravet p\xc3\xa5 Norra kyrkog\xc3\xa5rden i Lund.'